ด่วน! MRT สายสีน้ำเงิน แจ้งปิดชั่วคราว 5 สถานี-BTS 10 สถานี ตั้งแต่ 14.30 น.เป็นต้นไป
ด่วน! MRT สายสีน้ำเงิน แจ้งปิดชั่วคราว 5 สถานี-BTS 10 สถานี ตั้งแต่ 14.30 น.เป็นต้นไป จนกว่าสถานการณ์คลี่คลาย
ด่วน! MRT สายสีน้ำเงิน แจ้งปิดชั่วคราว 5 สถานี-BTS 10 สถานี ตั้งแต่ 14.30 น.เป็นต้นไป จนกว่าสถานการณ์คลี่คลาย
18 ต.ค. 2563

ผู้สื่อข่าวรายงานว่า เมื่อเวลา 14.20 น. วันนี้ (18 ต.ค.63)​ รถไฟฟ้า MRT สายสีน้ำเงิน ประกาศปิดให้บริการใน 5 สถานี ได้แก่ 1.สถานีหัวลำโพง 2.สถานีลุมพินี 3.สถานีสุขุมวิท 4.สถานีพหลโยธิน 5.สวนจตุจักร เป็นการชั่วคราวตั้งแต่เวลา 14.30 น. เป็นต้นไป
ทั้งนี้ เพื่อความปลอดภัยโดยรวมของผู้โดยสาร และจะรีบเปิดให้บริการทันทีเมื่อสถานการณ์คลี่คลายกลับสู่ภาวะปกติ
บริษัท ระบบขนส่งมวลชนกรุงเทพ จำกัด (มหาชน) หรือผู้ให้บริการรถไฟฟ้าบีทีเอส แจ้งว่า เนื่องจากรัฐบาลได้มีคำสั่งตามประกาศสถานการณ์ฉุกเฉิน ที่มีความร้ายแรงในเขตท้องที่กรุงเทพมหานคร คำสั่งหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง กำหนดห้ามการใช้เส้นทางคมนาคม อาคาร หรือสถานที่ต่างๆ คำสั่ง ณ วันที่ 18 ตุลาคม 2563
บริษัทฯ จึงมีความจำเป็นต้องปฏิบัติตามคำสั่งดังกล่าว ปิดให้บริการชั่วคราว 10 สถานี ดังนี้
สายสุขุมวิท ได้แก่ สถานีหมอชิต สถานีห้าแยกลาดพร้าว สถานีพหลโยธิน 24 สถานีอโศก
สถานีอุดมสุข และสถานีบางนา
สายสีลม ได้แก่ สถานีช่องนนทรี สถานีสุรศักดิ์ สถานีกรุงธนบุรี และสถานีวงเวียนใหญ่
ตั้งแต่เวลา 14.30 น. เป็นต้นไป ตามประกาศสถานการณ์ฉุกเฉินฯ จนกว่าจะมีประกาศการเปลี่ยนแปลง
ทั้งนี้ บริษัทฯ ยังคงเปิดให้บริการในสถานีอื่น ๆ ตามปกติ